**AIŠKINAMASIS RAŠTAS**

**Dėl Molėtų r. švietimo pagalbos tarnybos didžiausio leistino pareigybių skaičiaus nustatymo**

1. **Parengto tarybos sprendimo projekto tikslai ir uždaviniai**

Tarybos sprendimo projekto parengimo tikslas – nustatyti Molėtų r. švietimo pagalbos tarnybos didžiausią leistiną pareigybių skaičių, kadangi Molėtų rajono savivaldybės taryba 2018 m. gegužės 30 d. priėmė sprendimą Nr.B1-140 „Dėl Molėtų rajono savivaldybės biudžetinių įstaigų Molėtų švietimo centro ir Molėtų pedagoginės psichologinės tarnybos reorganizavimo, reorganizavimo sąlygų aprašo ir Molėtų r. švietimo pagalbos tarnybos nuostatų patvirtinimo“, kuriuo nuo 2018 m. rugsėjo 1 d. Molėtų švietimo centrą ir Molėtų pedagoginę psichologinę tarnybą sujungė į biudžetinę įstaigą Molėtų r. švietimo pagalbos tarnybą. Sprendimo projekte teikiamas didžiausias leistinas pareigybių skaičius nustatytas vadovaujantis esamu pareigybių skaičiumi, įvertinus teisės aktus bei atsižvelgiant į realų pareigybių poreikį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nėra. Patvirtinus šį Tarybos sprendimo projektą, Molėtų r. švietimo pagalbos tarnybai būtų nustatytas didžiausias leistinas pareigybių skaičius (10). Numatomos šios pareigybės: direktorius, specialieji pedagogai, logopedai, psichologai, metodininkai, informacinių technologijų specialistas, administratorius (raštvedys).

**4. Vykdytojai**

Molėtų r. švietimo pagalbos tarnyba.